Here is a page extracted from Wikipedia that may contain CSS, HTML, and a lot of unformatted text.

Title: لقتيلة د نايل مرزوق
Content: ف 27 يونيو 2023، لبوليس لفرانساوي قتلو نايل مرزوق فاش تيراو عليه ب لقرطاس. نايل مرزوق كان دري فرانساوي عمرو 17 عام، من أصول مغريبية و جزايرية، و لحادتة طرات ف نونطير، لي جات ف الضواحي د پاري، ف فرانسا. التقرير اللولاني ديال لبوليس تناقض معا شنو بان ف ڤيديو ديال لحادتة لي تحطات ف أنتيرنيت، و هادشي شعل مضاهرات كبيرة و عنيفة. الرموز ديال الدولة بحال لإدارات، لمدارس، لكوميساريات، و مباني خرين تعرّضو ل لهجوم و التخريب. لوزارة د الداخلية لفرانساوية ڭالت بلي كتر من 5000 د لمراكب (طونوبيلات، طوبيسات...) و 10000 طاروات د الزبل تشعلو فيهوم لعافية، و كتر من 1000 مبنى تعرّض ل لحريق ؤلا التدمير ؤلا الشفرة. 250 كوميسارية د لبوليس و الجادارمية تعرّضو ل هجوم، و كتر من 700 بوليسي تجرحو.

هاد لحادتة ولّات جزء من حوار عمومي شامل ف فرانسا على لعنف د لبوليس و لهجرة، و الرئيس لفرانساوي إمانويل ماكرون ندد ب هادشي لي طرا و عتابر بلي "ماعندو تا تبرير".

عيون لكلام

مزاود 

 

2023 ف فرانسا
وفيات 2023
مقالات فيها مصدر و 3000 بايت